CASAL I CAMPUS ESTIU 2026
2026-06-22 - 2026-09-04 | GEN Roses, Port Esportiu de Roses, Roses, Girona, 17480, Espanya
Casal estiu adreçat a tots els nens i nenes de 3 a 16 anys que vulguin iniciar-se en els esports nàutics i d’aigua tot gaudint d’una experiència única!
Es realitza la pràctica de diferents esports nàutics: vela, windsurf, caiac, pesca i paddle surf, i també activitats aquàtiques, esports d’aigua, jocs a la platja, tallers, excursions i molt més!
Campus vela i windsurf adreçat a tot el públic juvenil entre 6 i 18 anys. L’activitat està basada en l’aprenentatge del windsurf o la vela iniciant o perfeccionant els coneixements dels alumnes. Les activitats s’adaptaran a les condicions meteorològiques per aprofitar els moments amb les millors condicions de vent per a dinamitzar el grup i no deixar d’aprendre i practicar, a més de passar-s’ho bé!
Campus Perfeccionament de vela i windsurf adreçat a tot el públic a partir de 6 anys, amb coneixement i experiència navegant amb Optimist, ILCA, Techno o IQ Foil. L’activitat es basa en sessions d’entrenament per a millorar i perfeccionar la tècnica de navegació, combinant sessions de teoria amb sessions de pràctica, aprofitant les millors hores de vent i provant diferent material segons les condicions meteorològiques.
Sol.licitud de plaça aquí
Us hi esperem!

FLYER INFORMATIU CASAL I CAMPUS ESTIU 2026

TOBE ILCA MASTERS REGATA
2026-09-05 - 2026-09-06
El cap de setmana del 5 I 6 de setembre la badia de Roses torna a acollir un dels esdeveniments amb més caràcter del nostre calendari: la clàssica regata To Be or not To Be ILCA Master Regata.
Consolidada com una cita exclusiva per a la categoria Màster (a partir de 35 anys), la regata reunirà navegants amb una llarga trajectòria en les classes ILCA 6 i ILCA 7. És una ocasió única per gaudir d’una competició de gran nivell tècnic, on l’experiència dels patrons i la bona sintonia entre la flota són els grans protagonistes.
Al final de l’última jornada tindrà lloc l’entrega de premis de la regata segons el palmarès publicat.
Inscripcions aquí
Agraïm la col·laboració de l’Ajuntament de Roses, Port Roses, Federació Catalana de Vela, Consell Català de l’Esport, Diputació de Girona, Living Roses Associació d’Empresaris Roses Cap de Creus..
Us hi esperem per gaudir de la millor vela Màster!

TRAVESSIA AIGÜES OBERTES
2026-09-13
El proper 13 de setembre, les aigües de la nostra badia seran l’escenari d’una nova edició de la Travessia d’Aigües Obertes a Roses, una prova que combina l’esport de base amb la passió per la natació en aigües obertes.
L’esdeveniment comptarà amb diferents recorreguts i distàncies adaptades a les edats i nivells dels participants, des dels més joves fins als nedadors més veterans. Serà una jornada dedicada a gaudir del mar de la millor manera possible: nedant en un entorn privilegiat i compartint l’esforç amb tota la comunitat esportiva.
Al final de la jornada tindrà lloc l’entrega de trofeus segons el palmarès publicat per categories.
Inscripcions aquí
Agraïm la col·laboració de la Piscina Municipal de Roses, l’Ajuntament de Roses, la Federació Catalana de Natació, el Consell Català de l’Esport, la Diputació de Girona i livingroses_empresaris.

Us hi esperem per omplir la badia de nedadors!
